b'\n_START_ARTICLE_\nNibelungs\n_START_PARAGRAPH_\nEls Nibelungs, el nom dels quals significa "poble de la boira" o "del subm\xc3\xb3n" s\xc3\xb3n gnoms de les llegendes germ\xc3\xa0niques. Posse\xc3\xafen grans riqueses que obtenien de les seves mines a les muntanyes, on vivien._NEWLINE_Segons Claude Lecouteux, el mot Nibelung deriva de Nibel "boira, borina" i -ung, sufix germ\xc3\xa0nic que estableix una relaci\xc3\xb3 de pertinen\xc3\xa7a i parentiu, llinatge. Nibelungen \xc3\xa9s, segons aquesta interpretaci\xc3\xb3, etimol\xc3\xb2gicament "el descendent o fill de la boira", que \xc3\xa9s el pa\xc3\xads al qual va donar el seu nom un llegendari imperi, pot estar m\xc3\xa9s a prop del Niflheim, "el M\xc3\xb3n de les boires"", un nom de l\'imperi dels morts a l\'antiga mitologia n\xc3\xb2rdica._NEWLINE_Els Nibelungs tenien Nibelung com a rei. Aquesta llegenda del segle XIII que recita les gestes del cavaller Sigurd, va inspirar Richard Wagner i la seva tetralogia coneguda com L\'anell del nibelung._NEWLINE_La popularitat de l\'heroi Sigfrid resta palesa en els nombrosos Sifre i Sifr\xc3\xa8 -forma catalana del nom d\'origen germ\xc3\xa0nic- que hi ha a la Catalunya medieval i que continua existint actualment com a cognom, sovint escrit <Cifre> o <Cifr\xc3\xa8/Cifr\xc3\xa9>._NEWLINE_L\'\xc3\xa8pica medieval s\'explica al Cant dels Nibelungs. Fritz Lang, va portar una part a la pantalla al d\xc3\xadptic Els nibelungs (1924).'